**รายงานการประชุมสภาองค์การบริหารส่วนตำบลสี่เหลี่ยม**

**การประชุมสภาสามัญ สมัยแรก**

 **ครั้งที่ 1 ประจำปี พ.ศ. 2564**

**วันที่ 22 เดือนกุมภาพันธ์ พ.ศ. 2564**

**ณ ห้องประชุมสภาองค์การบริหารส่วนตำบลสี่เหลี่ยม**

**อำเภอประโคนชัย จังหวัดบุรีรัมย์**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 12345678910111213141516 | นายสมพร บุญสุขนายสมศักดิ์ อุ้มรัมย์นายศราวุธ สุขประโคนนายสมควน ครุฑรัมย์นายสมพงษ์ เกาประโคนนายตอน เสาวโคนายประทีป ไวยวัฒน์นายวิษณุกร ทองทวีนางศิริพร แม้นประโคนนางสงบ สุขประโคนนางชม เย็งประโคนนางไสว สุทันรัมย์นายชาติ ยืนยาวนายธีรศักดิ์ นวนประโคนนายสวน ใจสุขนางสาวสุวัจนา สุขกมล | ประธานสภาอบต.รองประธานสภาอบต.สมาชิกสภา อบต.หมู่ 2สมาชิกสภา อบต.หมู่ 6สมาชิกสภา อบต.หมู่ 5สมาชิกสภา อบต.หมู่ 6สมาชิกสภา อบต.หมู่ 7สมาชิกสภา อบต.หมู่ 7สมาชิกสภา อบต.หมู่ 1สมาชิกสภา อบต.หมู่ 1สมาชิกสภา อบต.หมู่ 5สมาชิกสภา อบต.หมู่ 8สมาชิกสภา อบต.หมู่ 4สมาชิกสภา อบต.หมู่ 2สมาชิกสภา อบต.หมู่ 3เลขานุการสภาฯ | สมพร บุญสุขสมศักดิ์ อุ้มรัมย์ศราวุธ สุขประโคนสมควน ครุฑรัมย์สมพงษ์ เกาประโคนตอน เสาวโคประทีป ไวยวัฒน์วิษณุกร ทองทวีศิริพร แม้นประโคนสงบ สุขประโคนชม เย็งประโคนไสว สุทันรัมย์ชาติ ยืนยาวธีรศักดิ์ นวนประโคนสวน ใจสุขสุวัจนา สุขกมล |  |

**ผู้ไม่มาประชุม**

 1. นายพินิจ เรืองรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 8 ลาประชุม

-๒-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 12345678910111213 | นายปรีชา กลั่นประโคนนางพจนีย์ แผ้วพลสงนายสมพล แปะประโคนนายทรงศักดิ์ แดงสีนายนัทธพงค์ เสาวโคนายสมศักดิ์ พวงจำปีนางสมจิตร พยัคฆาธรนายสุทัศน์ ลีประโคนพ.จ.อ.สุบัน วิเศษเนตรนายสมเจตน์ สังข์อินทร์นายพลกฤต เพ็งประโคนนายยอด เย็งประโคนนายสมาน แดงสี | นายก อบต.สี่เหลี่ยมรองนายก อบต.สี่เหลี่ยมรองนายก อบต.เลขานายก ฯผู้อำนวยการกองคลังผู้อำนวยการกองการศึกษาฯผู้อำนวยการกองสวัสดิการฯหัวหน้าสำนักปลัดนักทรัพยากรบุคคลชำนาญการนักวิเคราะห์นโยบายฯกำนันตำบลสี่เหลี่ยมผู้ใหญ่บ้านหมู่ที่ 3ผู้ใหญ่บ้านหมู่ที่ 2 | ปรีชา กลั่นประโคนพจนีย์ แผ้วพลสงสมพล แปะประโคนทรงศักดิ์ แดงสีนัทธพงศ์ เสาวโคสมศักดิ์ พวงจำปีสมจิตร พยัคฆาธรสุทัศน์ ลีประโคนสุบัน วิเศษเนตรสมเจตน์ สังข์อินทร์พลกฤต เพ็งประโคนยอด เย็งประโคนสมาน แดงสี |  |

**เริ่มประชุม เวลา** 09.30 นาฬิกา

 เมื่อถึงเวลาประชุมแล้ว เลขานุการสภาองค์การบริหารส่วนตำบลสี่เหลี่ยม ได้เชิญสมาชิกสภาองค์การบริหารส่วนตำบลสี่เหลี่ยมเข้าห้องประชุมและนับองค์ประชุมได้ 15 คน เกินกึ่งหนึ่งถือว่าครบ องค์ประชุม เลขานุการสภาองค์การบริหารส่วนตำบลสี่เหลี่ยม ได้เชิญนายสมพร บุญสุข ประธานสภาองค์การบริหารส่วนตำบลสี่เหลี่ยม จุดเทียน – ธูป บูชาพระรัตนตรัย เสร็จแล้วสวดมนต์พร้อมกัน ประธานสภาองค์การบริหารส่วนตำบลสี่เหลี่ยม ได้กล่าวเปิดประชุมตามระเบียบวาระดังต่อไปนี้

**ระเบียบวาระที่ 1** เรื่อง ประธานแจ้งให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 2** เรื่อง รับรองรายงานการประชุมครั้งที่แล้ว

ประธานสภาฯ - ตามที่เลขานุการสภาองค์การบริหารส่วนตำบลสี่เหลี่ยม ได้แจกจ่ายสำเนารายงานการประชุมสภาสามัญ สมัยที่ 4 ครั้งที่ 1/2563 เมื่อวันที่ 28 ธันวาคม 2563 ให้กับสมาชิกองค์การบริหารส่วนตำบลสี่เหลี่ยมได้อ่านและตรวจสอบล่วงหน้าไปแล้วนั้น มีสมาชิกสภาองค์การบริหารส่วนตำบลสี่เหลี่ยมท่านใดมีข้อแก้ไขและเพิ่มเติม หรือเปลี่ยนแปลงอะไรหรือไม่ ขอให้ทุกท่านพิจารณาและตรวจสอบรายงานการประชุมดังกล่าว เชิญครับ

ที่ประชุม - หลังจากที่ได้ตรวจสอบรายงานประชุมและพิจารณารายงานการประชุมดังกล่าว

เลขานุการสภาฯ - ดิฉันขออนุญาตที่ประชุมนับองค์ประชุม ก่อนที่จะลงมตินับองค์ประชุมได้ 15 คน เกินกึ่งหนึ่งถือว่าครบองค์ประชุม เชิญค่ะ

-3-

ประธานสภาฯ - ผมขอมติที่ประชุมเพื่อให้การรับรองรายงานประชุมสภาองค์การบริหารส่วนตำบลสี่เหลี่ยมในการประชุมสภาสามัญ สมัยที่ 4 ครั้งที่ 1/2563 เมื่อวันที่ 22 ธันวาคม 2563 เชิญครับ

**มติที่ประชุม - มีมติให้การรับรองด้วยคะแนนเสียงจำนวน 14 เสียง งดออกเสียง 1 เสียง และประธานสภาองค์การบริหารส่วนตำบลสี่เหลี่ยมงดออกเสียง 1 เสียง**

**ระเบียบวาระที่ 3** เรื่อง เสนอให้ที่ประชุมทราบ

ประธานสภาฯ - ไม่มี

ที่ประชุม - รับทราบ

**ระเบียบวาระที่ 4** เรื่อง เสนอเพื่อพิจารณา

**4.1 การกำหนดสมัยประชุมสภาองค์การบริหารส่วนตำบลสี่เหลียม ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม(ฉบับที่ 6) พ.ศ. 2552 มาตรา 53 และระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. 2547 แก้ไขเพิ่มเติม(ฉบับที่ 2) พ.ศ. 2554 ข้อ 21**

ประธานสภาฯ - ขอเชิญเลขานุการสภาองค์การบริหารส่วนตำบลสี่เหลี่ยม ได้ชี้แจงระเบียบข้อกฎหมายที่เกี่ยวข้อง เชิญครับ

เลขานุการสภาฯ - ขอบคุณค่ะ ท่านประธานสภาองค์การบริหารส่วนตำบลสี่เหลี่ยม ดิฉันขอชี้แจงระเบียบ ข้อกฎหมายที่เกี่ยวข้อง ดังนี้ **พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม(ฉบับที่ 6) พ.ศ. 2552 “มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด”**

 **นายอำเภอต้องกำหนดให้สมาชิกสภาองค์การบริหารส่วนตำบลดำเนินการประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบลและให้ที่ประชุมเลือกประธานสภาองค์การบริหารส่วนตำบลและรองประธานสภาองค์การบริหารส่วนตำบล**

 **กรณีที่สภาองค์การบริหารส่วนตำบลไม่อาจจะจัดให้มีการประชุมครั้งแรกได้ตามกำหนดเวลาในวรรคสอง หรือมีการประชุมแต่ไม่อาจเลือกประธานสภาองค์การบริหารส่วนตำบลได้ นายอำเภออาจเสนอผู้ว่าราชการจังหวัดให้มีคำสั่งยุบสภาองค์กาบริหารส่วนตำบล**

 **สมัยประชุมสามัญสมัยหนึ่งๆ ให้มีกำหนดไม่เกินสิบห้าวันแต่ถ้าจะขยายเวลาออกไปอีกจะต้องได้รับอนุญาตจากนายอำเภอ**

 **ระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. 2547 แก้ไขเพิ่มเติม(ฉบับที่ 2) พ.ศ. 2554 หมวด 2 การประชุม**

 **“ข้อ 21 การกำหนดจำนวนสมัยประชุมสภาสามัญ ประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัย**

-4-

 **แรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ 11 มาใช้บังคับโดยอนุโลม**

 **เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น**

 **ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัย**

 **ประชุมสามัญประจำปี หรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้”**

เลขานุการสภาฯ - ดิฉันขอชี้แจงข้อกฎหมายและระเบียบที่เกี่ยวข้องแต่เพียงเท่านี้ ค่ะ

ประธานสภาฯ - ในการประชุมสภาสามัญสมัยแรกประจำปี พ.ศ. 2564 ในวันนี้จะเป็นการประชุมสภาสามัญเพื่อกำหนดสมัยประชุมสภาสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนี้และวันเริ่มสมัยประชุมสามัญประจำปีของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี เชิญที่ประชุมได้ปรึกษาหารือกันก่อนที่จะได้มีมติเชิญครับ

เลขานุการสภาฯ - ขอเชิญท่านสมาชิกได้เสนอในที่ประชุมในการกำหนดจำนวนสมัยประชุมว่าควรจะมีกี่สมัยในห้วงระยะเวลาใดบ้าง ขอเชิญค่ะ

นายศราวุธ ฯ - ผมนายศราวุธ สุขประโคน สมาชิกสภาองค์การบริหารส่วนตำบลสี่เหลี่ยม หมู่ที่ 2

(ส.อบต.หมู่ 2) ขอเสนอให้มีสมัยประชุมจำนวน 4 สมัย โดยมีรายละเอียดดังนี้

 การประชุมสภาองค์การบริหารส่วนตำบลสี่เหลี่ยมสมัยสามัญ สมัยแรกประจำปี พ.ศ. 2564 ระหว่างวันที่ 14 – 28 กุมภาพันธ์ 2564 จำนวน 15 วัน และได้ประชุมสภาสมัยแรกแล้ววันนี้คือวันที่ 22 กุมภาพันธ์ พ.ศ. 2564 และจะกำหนดเพิ่มอีก 3 สมัย รวมเป็น 4 สมัย ครับ

เลขานุการสภาฯ - ขอผู้รับรองจำนวน 2 คนด้วยค่ะ

ที่ประชุม - ผู้รับรอง 2 คนประกอบด้วย

 1. นางศิริพร แม้นประโคน สมาชิกสภาองค์การบริหารส่วนตำบลสี่เหลี่ยม หมู่ที่ 1 ผู้รับรอง

 2. นายสวน ใจสุข สมาชิกสภาองค์การบริหารส่วนตำบลสี่เหลี่ยม หมู่ที่ 3 ผู้รับรอง

เลขานุการสภาฯ - โดยกำหนดให้แต่ละสมัยมีกำหนดจำนวน 15 วัน ต่อสมัยประชุมหนึ่งๆ

ประธานสภาฯ - มีสมาชิกสภาฯ ท่านใดมีความเห็นเป็นอย่างอื่นไหมครับ เชิญครับ

ที่ประชุม - ไม่มี

นายวิษณุกร ฯ - ผมนายวิษณุกร ทองทวี สมาชิกสภาองค์การบริหารส่วนตำบลสี่เหลี่ยม หมู่ที่ 7

(ส.อบต.หมู่ 7) ขอเสนอเดือนมิถุนายน 2564 ระหว่างวันที่ 16 – 30 มิถุนายน 2564 จำนวน 15 วัน

-5-

เลขานุการสภาฯ - ขอผู้รับรองจำนวน 2 คนด้วยค่ะ

ที่ประชุม - ผู้รับรอง 2 คนประกอบด้วย

 1. นายสมพงษ์ เกาประโคน สมาชิกสภาองค์การบริหารส่วนตำบลสี่เหลี่ยม หมู่ที่ 5 ผู้รับรอง

 2. นายชาติ ยืนยาว สมาชิกสภาองค์การบริหารส่วนตำบลสี่เหลี่ยม หมู่ที่ 4 ผู้รับรอง

เลขานุการสภาฯ - เชิญต่อไปค่ะ

นายธีรศักดิ์ ฯ - ผมนายธีรศักดิ์ นวนประโคน สมาชิกสภาองค์การบริหารส่วนตำบลสี่เหลี่ยม หมู่ที่ 2

(ส.อบต.หมู่ 8) ขอเสนอเดือนสิงหาคม 2564 ระหว่างวันที่ 11 – 25 สิงหาคม 2564 จำนวน 15 วัน

เลขานุการสภาฯ - ขอผู้รับรองจำนวน 2 คนด้วยค่ะ

ที่ประชุม - ผู้รับรอง 2 คนประกอบด้วย

 1. นายสมควน ครุฑรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 6 ผู้รับรอง

 2. นายตอน เสาวโค สมาชิกสภาองค์การบริหารส่วนตำบลสี่เหลี่ยม หมู่ที่ 6 ผู้รับรอง

เลขานุการสภาฯ - เชิญต่อไปค่ะ

นางไสว ฯ - ดิฉันนางไสว สุทันรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 8

(ส.อบต.หมู่ 8) ขอเสนอเดือนธันวาคม 2564 ระหว่างวันที่ 15 – 29 ธันวาคม 2564 จำนวน 15 วัน

เลขานุการสภาฯ - ขอผู้รับรองจำนวน 2 คนด้วยค่ะ

ที่ประชุม - ผู้รับรอง 2 คนประกอบด้วย

 1. นางชม เย็งประโคน สมาชิกสภาองค์การบริหารส่วนตำบลสี่เหลี่ยม หมู่ที่ 5 ผู้รับรอง

 2. นายสงบ สุขประโคน สมาชิกสภาองค์การบริหารส่วนตำบลสี่เหลี่ยม หมู่ที่ 1 ผู้รับรอง

เลขานุการสภาฯ - เชิญต่อไปค่ะ

นายประทีป ฯ - ผมนายประทีป ไวยวัฒน์ สมาชิกสภาองค์การบริหารส่วนตำบลสี่เหลี่ยม หมู่ที่ 7

(ส.อบต.หมู่ 7) ขอเสนอวันเริ่มการประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปคือ พ.ศ. 2565 คือ เดือนกุมภาพันธ์ 2565 ระหว่างวันที่ 14 – 28 กุมภาพันธ์ 2565 จำนวน 15 วัน

เลขานุการสภาฯ - ขอผู้รับรองจำนวน 2 คนด้วยค่ะ

ที่ประชุม - ผู้รับรอง 2 คนประกอบด้วย

-6-

 1. นายสมศักดิ์ อุ้มรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 4 ผู้รับรอง

 2. นายศราวุธ สุขประโคน สมาชิกสภาองค์การบริหารส่วนตำบลสี่เหลี่ยม หมู่ที่ 2 ผู้รับรอง

ประธานสภาฯ - การกำหนดสมัยประชุมสภาสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนี้และวันเริ่มสมัยประชุมสามัญประจำปีของปี

 ถัดไปและระยะเวลาของสมัยประชุมสามัญ ประจำปีสมัยแรกของปีถัดไปได้กำหนดตามมติที่ประชุมดังนี้ คือ

**การกำหนดสมัยประชุมสามัญประจำปี พ.ศ. 2564**

 **1. สมัยที่ 2 เดือนมิถุนายน ระหว่างวันที่ 16 – 30 มิถุนายน 2564**

 **2. สมัยที่ 3 เดือนสิงหาคม ระหว่างวันที่ 11 – 25 สิงหาคม 2564**

 **3. สมัยที่ 4 เดือนธันวาคม ระหว่างวันที่ 15 – 29 ธันวาคม 2564**

 **4. สมัยแรกประจำปี 2565 ระหว่างวันที่ 14 – 28 กุมภาพันธ์ 2565**

 โดยแต่ละสมัยมีกำหนดสมัยประชุมสภาสามัญ ครั้งละ 15 วัน

เลขานุการสภาฯ - ดิฉันขอมติที่ประชุมให้ความเห็นชอบในการกำหนดสมัยประชุมประจำปี พ.ศ. 2564 และสมัยแรกของปี 2565 ก่อนจะมีมติดิฉันของนับองค์ประชุมก่อนนะคะ นับองค์ประชุมได้ 15 คน เกินกึ่งหนึ่งถือว่าครบองค์ประชุม เชิญค่ะ

**มติที่ประชุม** - ที่ประชุมสภาองค์การบริหารส่วนตำบลสี่เหลี่ยม มีมติให้ความเห็นชอบในการกำหนดสมัยประชุมตามที่เสนอด้วยคะแนนเสียงจำนวน 14 เสียง (ประธานสภาฯ งดออกเสียงจำนวน 1 เสียง)

ประธานสภาฯ - เมื่อเสร็จสิ้นการลงมติแล้วปรากฏว่า ที่ประชุมมีมติเห็นชอบตามเสนอจำนวน 14 เสียง และประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง

ที่ประชุม - รับทราบ

 **4.2 การพิจารณาแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่และสิ่งก่อสร้างฯ ประจำปี 2564 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม(ฉบับที่ 2 และ 3) พ.ศ. 2543 ข้อ 29 ของกองช่าง จำนวน 2 รายการและกองสาธารณสุข ฯ 2 รายการ**

ประธานสภาฯ - การพิจารณาแก้ไขเปลี่ยนแปลงคำชี้แจงงบประมาณรายจ่ายประจำปี 2564 เชิญเลขานุการสภาได้ชี้แจงระเบียบข้อกฎหมายที่เกี่ยวข้อง เชิญครับ

เลขานุการสภาฯ - ขอบคุณท่านประธานสภาองค์การบริหารส่วนตำบลสี่เหลี่ยม ดิฉันชี้แจงรายละเอียดที่เกี่ยวข้องดังนี้ ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม(ฉบับที่ 2 และ 3) พ.ศ. 2543

-7-

 “**ข้อ ๒๗** การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

 “**ข้อ 29** การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น” ดิฉันขอชี้แจงแต่เพียงเท่านี้ค่ะ

ประธานสภาฯ - ครับ ขอชี้แจงรายละเอียดเกี่ยวกับการแก้ไขเปลี่ยนแปลง เชิญกองช่าง

นางสาวสุวัจนา ฯ - ดิฉัน นางสาวสุวัจนา สุขกมล ปลัดองค์การบริหารส่วนตำบล/เลขานุการสภา ฯ ( เลขานุการสภาฯ ) ขอชี้แจง ดังต่อไปนี้ค่ะ

 **รายละเอียดโครงการที่ขอแก้ไขเปลี่ยนแปลง**

 **โครงการเดิม**

 1. โครงการก่อสร้างถนนดิน บ้านศรีบูรพา หมู่ที่ 2 ตำบลสี่เหลี่ยม อำเภอประโคนชัย จังหวัดบุรีรัมย์ จำนวน 103,000 บาท

 - **เพื่อจ่ายเป็นค่าในการดำเนินโครงการก่อสร้างถนนคอนกรีตเสริมเหล็ก** บ้านศรีบูรพา หมู่ที่ 2 ตำบลสี่เหลี่ยม อำเภอประโคนชัย จังหวัดบุรีรัมย์ จำนวน 103,000 บาท งานลงดิน ขนาดผิวจราจร กว้าง 3.00 เมตร ยาว 600.00 เมตร สูงเฉลี่ย 0.80 เมตร หรือมีพื้นที่ดำเนินการไม่น้อยกว่า 1,800.00 ตารางเมตร จากที่นานายเกือบ แดงสี ถึงนานายสมิง แดงสี รายละเอียดตามแบบแปลนที่องค์การบริหารส่วนตำบล สี่เหลี่ยมกำหนด ปรากฏอยู่ในแผนพัฒนาท้องถิ่น (พ.ศ. 2561-2565) เพิ่มเติม ฉบับที่ 1 หน้าที่ 7 ข้อที่ 18 นั้น

 **โครงการที่ขอแก้ไขเปลี่ยนแปลง**

 1. โครงการก่อสร้างถนนดิน บ้านศรีบูรพา หมู่ที่ 2 ตำบลสี่เหลี่ยม อำเภอประโคนชัย จังหวัดบุรีรัมย์ จำนวน 103,000 บาท

 - **เพื่อจ่ายเป็นค่าในการดำเนินโครงการก่อสร้างถนนดิน** บ้านศรีบูรพา หมู่ที่ 2 ตำบลสี่เหลี่ยม อำเภอประโคนชัย จังหวัดบุรีรัมย์ จำนวน 103,000 บาท งานลงดิน ขนาดผิวจราจร กว้าง 3.00 เมตร ยาว 600.00 เมตร สูงเฉลี่ย 0.80 เมตร หรือมีพื้นที่ดำเนินการไม่น้อยกว่า 1,800.00 ตารางเมตร จากที่นานางเกือบ แดงสี ถึงนานายสมิง แดงสี รายละเอียดตามแบบแปลนที่องค์การบริหารส่วนตำบลสี่เหลี่ยมกำหนด ปรากฏอยู่ในแผนพัฒนาท้องถิ่น (พ.ศ. 2561-2565) เพิ่มเติม ฉบับที่ 1 หน้าที่ 7 ข้อที่ 18

 **โครงการเดิม**

 2. จัดซื้อเครื่องพิมพ์เลเซอร์ **ชนิด Network**

 -เพื่อจ่ายเป็นค่าจัดซื้อเครื่องพิมพ์แบบฉีดหมึก (Inkjet Printer) สำหรับกระดาษขนาด A3 จำนวน 1 เครื่อง ๆ ละ 6,300 บาท โดยมีลักษณะพื้นฐานตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน พฤษภาคม 2563 ประกาศ ณ วันที่ 12 พฤษภาคม 2563 โดยมีรายละเอียด ดังนี้

 -ใช้เทคโนโลยีแบบพ่นหมึก (Inkjet)

 -มีความละเอียดในการพิมพ์ไม่น้อยกว่า 1,200x1,200 dpi

 -8-

 –มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 32 หน้าต่อนาที (ppm)หรือ 14.5 ภาพต่อนาที (ipm)

 -มีความเร็วในการพิมพ์ร่างสีดำสำหรับกระดาษขนาด A4 ไม่น้อยกว่า 20 หน้าต่อนาที (ppm)หรือ 10.4 ภาพต่อนาที (ipm)

 -มีช่องเชื่อมต่อ (interface)แบบ USB 2.0 หรือดีกว่า จำนวนไม่น้อยกว่า 1 ช่อง

 -มีถาดใส่กระดาษไม่น้อยกว่า 100 แผ่น

 -สามารถใช้ได้กับ A3 A4 Letter Legal และ Custom กองช่าง

 **โครงการที่ขอแก้ไขเปลี่ยนแปลง**

 2. เครื่องพิมพ์แบบฉีดหมึก **(Inkjet Printer)** สำหรับกระดาษขนาด A3 จำนวน 1 เครื่อง ๆ ละ 6,300 บาท คุณลักษณะพื้นฐาน ดังนี้

 -ใช้เทคโนโลยีแบบพ่นหมึก (Inkjet)

 -มีความละเอียดในการพิมพ์ไม่น้อยกว่า 1,200x1,200 dpi

 -มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 32 หน้าต่อนาที (ppm)หรือ 14.5 ภาพต่อนาที (ipm)

 -มีความเร็วในการพิมพ์ร่างสีดำสำหรับกระดาษขนาด A4 ไม่น้อยกว่า 20 หน้าต่อนาที (ppm)หรือ 10.4 ภาพต่อนาที (ipm)

 -มีช่องเชื่อมต่อ (interface)แบบ USB 2.0 หรือดีกว่า จำนวนไม่น้อยกว่า 1 ช่อง

 -มีถาดใส่กระดาษไม่น้อยกว่า 100 แผ่น

 -สามารถใช้ได้กับ A3 A4 Letter Legal และ Custom **(กองช่าง)**

ประธานสภาฯ - หลังจากได้ฟังคำชี้แจงจากกองช่างแล้ว ผมจะขอมติที่ประชุมให้การอนุมัติให้แก้ไขเปลี่ยนแปลงคำชี้แจง เชิญครับ

เลขานุการสภาฯ - ก่อนที่จะลงมติ ดิฉันขอนับองค์ประชุมก่อนนะคะ ได้นับองค์ประชุมได้ 15 คน เกินกึ่งหนึ่งถือว่าครบองค์ประชุม เชิญค่ะ

**มติที่ประชุม - ที่ประชุมสภาองค์การบริหารส่วนตำบลสี่เหลี่ยม ได้มีมติให้ความเห็นอนุมัติให้แก้ไข**

**เปลี่ยนคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างฯ ด้วยคะแนนเสียงจำนวน 14 เสียง ประธานสภาองค์การบริหารส่วนตำบลสี่เหลี่ยมงดออกเสียงจำนวน 1 เสียง ไม่มา 1 เสียง**

ที่ประชุมฯ - รับทราบ

นายสุทัศน์ ฯ กระผม นายสุทัศน์ ลีประโคน หัวหน้าสำนักปลัดองค์การบริหารส่วนตำบล (รักษาการ ผอ.กองสาธารณสุข ฯ) (รักษาราชการแทน ผอ.กองสาธารณสุข ฯ) ขอชี้แจง ดังต่อไปนี้ค่ะ

 **รายละเอียดโครงการที่ขอแก้ไขเปลี่ยนแปลง**

**รายการที่ตั้งจ่ายเป็นรายการใหม่**

**ครุภัณฑ์สำนักงาน**

 **ค่าจัดซื้อตู้เก็บเอกสาร ตั้งไว้ 16,000 บาท**

 1. เพื่อเป็นค่าใช้จ่ายในการจัดซื้อตู้เก็บเอกสารบานเลื่อนกระจก ขนาด 4 ฟุต จำนวน 2 ตู้ๆละ 3,500 บาท

 มีคุณลักษณะไม่น้อยกว่าดังนี้

-9-

 เป็นตู้เหล็ก มีบานเลื่อนแบบกระจกไม่น้อยกว่า 4 ฟุต หรือ มีขนาดไม่น้อยกว่า 118(กว้าง) x 87(สูง)ซม.

 2. เพื่อเป็นค่าใช้จ่ายในการจัดซื้อตู้เก็บเอกสารบานเลื่อนกระจก สูง 1.80 เมตร จำนวน 2 ตู้ๆละ 4,500 บาท

 มีคุณลักษณะไม่น้อยกว่าดังนี้

 เป็นตู้เหล็ก มีบานเลื่อนแบบกระจกมีขนาดสูงไม่น้อยกว่า 1.80 เมตร หรือ มีขนาด ไม่น้อยกว่า 91(กว้าง) x 45(ลึก) x 180(สูง)ซม.

ประธานสภาฯ - หลังจากได้ฟังคำชี้แจงจากกองสาธารณสุข ฯแล้ว ผมจะขอมติที่ประชุมให้การอนุมัติให้โอนตั้งจ่ายเป็นรายการใหม่ เชิญครับ

เลขานุการสภาฯ - ก่อนที่จะลงมติ ดิฉันขอนับองค์ประชุมก่อนนะคะ ได้นับองค์ประชุมได้ 15 คน เกินกึ่งหนึ่งถือว่าครบองค์ประชุม เชิญค่ะ

**มติที่ประชุม - ที่ประชุมสภาองค์การบริหารส่วนตำบลสี่เหลี่ยม ได้มีมติให้ความเห็นอนุมัติโอนเงิน งบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ด้วยคะแนนเสียจำนวน 11 เสียง ประธานสภาและสมาชิกสภาองค์การบริหารส่วนตำบลสี่เหลี่ยมงดออกเสียงจำนวน 3 เสียง ลาประชุม 1 เสียง**

ที่ประชุมฯ - รับทราบ

**4.3 เรื่อง เสนอเพื่อพิจารณาให้ความเห็นชอบ เรื่อง การจัดทำโครงการบริหารจัดการการใช้ประโยชน์ในที่ดินสาธารณประโยชน์ที่มีการบุกรุกเพื่อขจัดความยากจน และพัฒนาชนบท แปลง “ทำเลเลี้ยงสัตว์โคกตำไรเงือบ หมู่ที่ 1,3,4,5 และหมู่ที่ 8 ตำบลสี่เหลี่ยม อำเภอประโคนชัย จังหวัดบุรีรัมย์ รวมทั้งหมด 5 หมู่บ้าน”**

ประธานสภาฯ - เชิญนายกองค์การบริหารส่วนตำบลสี่เหลี่ยม ชี้แจงเกี่ยวกับโครงการบริหารจัดการการใช้ประโยชน์ที่ดินสาธารณประโยชน์ที่มีการบุกรุกเพื่อขจัดความยากจนและพัฒนาชนบท แปลง “ทำเลเลี้ยงสัตว์โคกตำไรเงือบ”**หมู่ที่ 1,3,4,5 และหมู่ที่ 8 ตำบลสี่เหลี่ยม อำเภอประโคนชัย จังหวัดบุรีรัมย์ รวมทั้งหมด 5 หมู่บ้าน** เชิญครับ

นายก อบต.ฯ - ผม นายปรีชา กลั่นประโคน นายกองค์การบริหารส่วนตำบลสี่เหลี่ยม ขอชี้แจงตามหนังสือที่ว่าการอำเภอประโคนชัย ที่ บร 0318/882 ลงวันที่ 3 เมษายน 2563เกี่ยวกับโครงการบริหารจัดการการใช้ประโยชน์ที่ดินสาธารณประโยชน์ที่มีการบุกรุกเพื่อขจัดความยากจนและพัฒนาชนบท แปลง “ทำเลเลี้ยงสัตว์โคกตำไรเงือบ” **หมู่ที่ 1,3,4,5 และหมู่ที่ 8 อำเภอประโคนชัย จังหวัดบุรีรัมย์ รวมทั้งหมด 5 หมู่บ้าน** จำนวน 348 ราย และตอบข้อซักถามจนเป็นที่พอใจของสมาชิกสภาองค์การบริหารส่วนตำบลสี่เหลี่ยม จนเป็นที่พอใจแล้ว

ประธานสภาฯ - นายกองค์การบริหารส่วนตำบลสี่เหลี่ยมก็ได้ชี้แจงและตอบข้อซักถามถึงเหตุผลในการจัดโครงการฯ ดังกล่าวแล้วนั้น ผมจะได้ขอมติที่ประชุม

ที่ประชุม - ไม่มี

-10-

เลขานุการสภาฯ - ก่อนที่มีการลงมติให้ความเห็นชอบ ดิฉันขออนุญาตนับองค์ประชุมก่อนนะคะ นับองค์ประชุมได้จำนวน 15 คน ถือว่าเกินกึ่งหนึ่ง ครบองค์ประชุม

**มติที่ประชุม - ให้ความเห็นชอบในการดำเนินโครงการการบริหารจัดการการใช้ประโยชน์ในที่ดินสาธารณประโยชน์ กรณีที่มีการบุกรุก เพื่อขจัดความยากจนและพัฒนาชนบท “ทำเลเลี้ยงสัตว์โคกตำไรเงือบ” หมู่ที่ 1,3,4,5 และหมู่ที่ 8 ตำบลสี่เหลี่ยม อำเภอประโคนชัย จังหวัดบุรีรัมย์ รวมทั้งหมด 5 หมู่บ้าน ด้วยคะแนนเสียง 14 เสียง ประธานสภางดออกเสียงจำนวน 1 เสียง ลาประชุม 1 เสียง**

ที่ประชุม - รับทราบ

**ระเบียบวาระที่ 5** เรื่องอื่นๆ

ประธานสภาฯ - ท่านใดมีอะไรจะซักถามหรือเพิ่มเติมอะไรหรือไม่

นายก อบต.ฯ - ขออนุญาตที่ประชุมสภาองค์การบริหารส่วนตำบลสี่เหลี่ยมที่เคารพครับ ผมขอให้กองช่างแจ้งให้ผู้อำนวยการกองช่างและนายช่างโยธา ได้ดำเนินการจัดทำรูปแบบของ ปร.4 และ ปร.5และรายละเอียดต่างๆทุกอย่างให้พร้อมในการจัดซื้อ จัดจ้างได้ทันทีในส่วนของข้อบัญญัติงบประมาณรายจ่ายประจำปี พ.ศ. 2564 ที่เกี่ยวข้องกับโครงการโครงสร้างพื้นฐานทุกโครงการให้แล้วเสร็จภายในวันที่ 25 กุมภาพันธ์ 2564 เพื่อจะได้ดำเนินการในส่วนของกองคลัง งานพัสดุในการจัดซื้อ – จัดจ้างดำเนินโครงการให้แล้วเสร็จเพื่อแก้ปัญหาความเดือดร้อนของประชาชนในตำบลสี่เหลี่ยมต่อไป

ที่ประชุม - รับทราบ

นายสมาน ฯ - ผมนายสมาน แดงสี ผู้ใหญ่บ้านหมู่ที่ 2 บ้านศรีบูรพา ผมขอพูดถึงโครงการรณรงค์

(ผู้ใหญ่หมู่ที่ 2) ควบคุมและป้องกันโรคไข้เลือดออกซึ่งสามารถเบิกค่าตอบแทนให้ผู้ที่มาดำเนินฉีดพ่นหมอกควันได้จึงอยากให้เจ้าหน้าที่ที่เกี่ยวข้องได้ดำเนินการจัดทำเบิกค่าจ้างเหมาบริการตามโครงการรณรงค์ควบคุมและป้องกันโรคไข้เลือดออกด้วยครับ ขอบคุณครับ

กำนันตำบลสี่เหลี่ยม - ขออนุญาตในที่ประชุมนะครับผมในฐานะกำนันตำบลสี่เหลี่ยมมีเรื่องสะท้อนปัญหาที่จะมานำเสนอที่ประชุมสภาตำบลสี่เหลี่ยมซึ่งมีเรื่องที่จะต้องติดตามจำนวน ๒ เรื่อง แล้วก็มีเรื่องที่จะนำเสนออีก ๑ เรื่อง เรื่องที่ติดตามก็คือแหล่งน้ำ ปีที่ผ่านมาก็ได้เสนอท่านนายก แล้วก็ฝากผู้ใหญ่ที่มาประชุมสภาเสนอที่ประชุมนะครับ ก็คือเรื่องการการผันน้ำจากคลองส่งน้ำ จากคลองคูขาดนะครับ ซึ่งเป็นปัญหาของชุมชน ปัญหาของชุมชนอยากฝากสมาชิกถ้ามีงบประมาณก็อยากให้ให้นำเสนอแหล่งน้ำในส่วนตรงนี้ขุดลอกแหล่งน้ำทะเลสี่เหลี่ยมแล้วก็ทำโครงการคลองส่งน้ำจากคลองคูขาดเพื่อมาลงสระบ้านทุ่งสว่างเพื่อให้พี่น้องทั้งสี่หมู่มีน้ำกินน้ำใช้อย่างเพียงพอ นี้คือเรื่องติดตาม นะครับ

๒. เมื่อหลายปีก่อน เท่าที่จำได้นะครับเจ้าหน้าที่ช่างได้ประสานไป เรื่องกล้องวงจรปิดที่ให้ผมประสานว่าขอจะติดตรงไหนดีอยากติดตามสอบถามว่าโครงการนี้ยังมีอยู่หรือไม่ ซึ่งยังมีนะครับก็เป็นนโยบายที่ดีนะครับ ตำบลสี่เหลี่ยมของเราได้มีกล้องวงจรปิดได้ติดตั้งแต่ละจุดนะครับ ในส่วนราชการหรือตามวัด ตามหมู่บ้าน อยากให้สมาชิกได้เล็งเห็นโครงการนี้นะครับ

-11-

๓. เรื่องขยายเขตไฟฟ้าในพื้นที่เขตรับผิดชอบของตำบลสี่เหลี่ยม โดยเฉพาะระหว่างบ้านสี่เหลี่ยมไปบ้านโคกเพชร เพราะว่าในโซนนี้นะครับมี่พี่น้องที่ไปสร้างบ้านอยู่ตามแนวถนนลาดยางที่ยังไม่มีไฟฟ้า แรงต่ำก็อยากจะฝากในที่ประชุม ถ้ามีโอกาสก็อยากให้ได้เสนอโครงการไฟฟ้าแสงสว่างจากบ้านโคกเพชรไปบ้านไสยารวมถึงไปทางบ้านทุ่งสว่าง อยากจะฝากที่ประชุมเพียงเท่านี้นะครับ ขอบคุณครับ

นายก อบต. – เรียนท่านประธานสภา สมาชิกสภา อบต. กำนันผู้ใหญ่บ้าน เจ้าหน้าที่ทุกท่าน จะตอบท่านกำนันตรงนี้เลยทุกประเด็น เรื่องของคลองคูขาดผมจำได้ว่าวันนั้นผมไปเจอท่านกำนันที่บ้านโคกเพชร ผมยังรับเรื่องนี้มา แล้วก็ขออนุญาตแจ้งท่านกำนันผู้ใหญ่บ้าน ผมประชุมที่นี้แล้วในเรื่องตรงนี้นะครับ และผมได้มอบหมายสั่งการให้ปลัดให้กำชับเรื่องช่าง ให้ไปวัดระดับที่คลองคูขาดมาที่สระน้ำหมู่ที่ ๗ ที่กำลังขุดลอก เบื้องต้นคือทางโน้นจะต่ำทางสระจะสูง ที่นี้ประเด็นของการคาดคะเนถ้าความสูงห่างกัน ๕๐ เซนติเมตร หรือ ๑ เมตร เราจะวางท่ออย่างไร ถ้าไม่เกิน ๑ เมตร หรือ ๒ เมตร ก็ทำได้ ผมคุยเรื่องนี้ก่อนที่ท่านจะมาแล้วถ้าวันนี้ไม่มารายงานผลน่าจะประมาณเดือนที่แล้ว ไม่มีใครมารายงานผมเลย ต้องเอาเงินจ่ายขาดเงินสะสม ณ ตอนนี้เรามีเกือบ ๑๐ ล้าน แล้ว น่าจะใช้เงินไม่เกิน ๑ ล้าน คือให้ไป

ศึกษาดูให้ดีเราจะออกแบบเป็นท่อส่งน้ำมา หรือแบบไหน ในอนาคตจะมีลำน้ำปะเทียส่งมาตลอด ๓-๔ หมู่บ้านได้ประโยชน์สูงสุด ผมคุยไปแล้วอย่างที่ท่านกำนันพูด ผมให้ติดตามไม่เชื่อถามปลัด ว่าช่างมันทำไหม สนใจไหม รายงานขึ้นมาจนทุกวันนี้ยังไม่มี ปัญหามันเป็นอย่างนี้ อะไรก้าวไปไม่ได้เลย เพราะเรามีบุคลากรเป็นแบบนี้ ณ ตอนนี้ พวกเราน่าจะเหลือเวลาอยู่อีกประมาณ ๔ เดือน ตอบประเด็นที่ ๒ เรื่องของกล้องวงจรปิด เป็นนโยบายของรัฐบาลไม่ได้เป็นงบที่เราเสนอสภา หรือเราประชาคม ผมยังให้เข้าแผนไว้ในเรื่องของกล้องวงจรปิด สุดท้ายมีแต่หนังสังการมา ไม่ได้งบประมาณมา มีประเด็นเดียว ตรงนี่เราจะพัฒนาหมู่บ้านยังได้เลย เราจะเอาเงินสะสมตรงนี้ไปจ่ายวงจรปิดไม่ได้ต้องมีในข้อบัญญัติแล้วก็เข้าแผน อีกไม่กี่เดือนผมคงไม่อยู่คงมีคำสั่งให้หยุดปฏิบัติหน้าที่ ผมคงเป็นพี่เลี้ยงให้ได้ แนะนำ นำเสนอให้ได้นี้คือแนวทางนะครับ เรื่องของไฟฟ้าเส้นทางสี่เหลี่ยมโคกเพชร มันจะผ่านคุ้มตากแดด ต้องขยายเขตได้อีก ๑ กม. งบประมาณน่าจะประมาณสองแสนกว่าบาทหรือจะประมาณสามแสนกว่าบาท ระยะทางน่าจะมาณ ๒ กิโลเมตรกว่า ต้องมีในข้อบัญญัติ ส่วนไฟสาธารณะได้ทำเรื่องผมจำได้เลย ผมสั่งช่างวินัยเป็นคนวัดตอนแรกผมจะไปวัดเองด้วยซ้ำไป สั่งแล้วก็ไม่ทำ ถ้าเราจะทำก็เอางบจากข้อบัญญัติไป ส่วนคอนกรีตถนนดินเอาเงินสะสมมีร่วม ๑๐ ล้าน รอชุดใหม่อยากทำอะไรทำเลย ผมฝากนายกใหม่ นะครับ ผมไม่ได้เป็นนายกผมอาจอยู่เบื้องหลังในการช่วยเหลือเรื่องที่ประสบการณ์มีในการพัฒนาตำบลเราให้ข้อคิดอะไรทำได้บ้างไม่ได้บ้าง ในการหางบประมาณ สภา อบต.เราให้หมู่ละไม่เกิน ๒ แสน ครับ ถ้างบไม่ได้จากทางหลวงชนบท จาก อบจ. จบเลยครับ แล้วถามว่านายกไหนจะกล้าไหมแค่นั้นแหละ ก็คงจะชี้แจงและฝากทุกท่านนะครับ ผมไม่แน่ใจใครจะก้าวเข้ามากอีก ใครเข้ามาก็ช่างผมฝากผู้นำให้พูดแบบนี้ ปลัดรับรู้ด้วย ใช้วิธีแบบนี้ในการทำงานนะครับ ส่วนคนที่ยังข้องใจอยู่ว่าจะอยู่อีกนานไหม อันนี้ผมคุยตามเขานะครับ เราอาจจะอยู่อีกประมาณ ๔ เดือน เลือกตั้งเทศบาลวันที่ ๒๘ มีนาคม ท่านนับไปเลย กกต.รับรองอีก ๑ เดือน ภายในเดือนพฤษภาคม สิ้นพฤษภาคม เป็นการวางแผนของการกำหนดคร่าวๆ ว่าจะเลือก อบต.ต่อไป เราจะเลือกตั้งประมาณ สิงหาคม หรือกันยายน ของเราก็จะหมดวาระก่อน ๑ เดือน ก็คือ เดือนมิถุนายน อันนี้คือคร่าวๆ นะครับ ผมถือโอกาสในที่ประชุมได้รับ

-12-

ทราบและวางแผนกันต่อไป ที่นี้คุยต่อเกี่ยวกับโครงการ สมาชิกสภา นายสวน ใจสุข หมู่ ๓ คุยบอกว่า แล้วที่ตก ๖ โครงการ เดี่ยวรับนโยบายไป เพราะว่าช่างมันไม่มา มันรู้อยู่ถ้ามันมามันโดนซักฟอกหมดแน่ ก็คืองานนี้มันยังเถียงมันไม่ผิดหรอก ผมมีหนังสือเตือนตั้งแต่ปีใหม่จนโครงการตก ๖ โครงการ ณ ตอนนี้ผมคุยแล้ว ส่งมา ๓ โครงการ แต่ว่ามีบางหมู่ที่จะต้องเข้าสภา ผมคุยกับ ผอ.วรเศรษฐ์ฯ ตั้งแต่อาทิตย์ที่แล้ว ผมให้อาทิตย์นี้อาทิตย์สุดท้าย ทำมาทุกโครงการ คุณจะทำมาแค่ ๓ โครงการ เพื่ออะไร เพื่อให้พวกผมหมดวาระก่อน ทุกคนหมดวาระ เขาก็ต้องการผลงานนะครับ แต่ก็นิ่งเฉย กำลังจะทำให้เสร็จ ผมชี้ขาดให้ทำให้เสร็จในอาทิตย์นี้ ผมกำลังเล่าให้ฟังว่า ผมคุยในที่ประชุมเลย ผมคุยกับ ผอ.กองช่าง ภายในอาทิตย์นี้ทุกโครงการ แล้วชุดที่แก้ไขทั้งหมด ทำมาภายในอาทิตย์นี้ อาทิตย์หน้า ถ้าไม่ทำ ให้ พ.จ.อ.สุบัน ฯ ตั้งกรรมการสอบขึ้นมาทันทีนะครับ ถ้าไม่ส่ง ตอนนี้ผมบอกเลยว่าผมไม่สนใจใครแล้ว ไม่เกรงใจใครแล้ว ใครที่อวดเก่งก็ทนเอาอีกที่ผมอยู่ ผมขอสะสาง ถ้าคุณยังดึงเกมส์ ก็อยู่อย่างนี้จนหลุดหรือไม่ได้ทำ มีอะไรอยากเล่นกับผมเล่นเลย แต่คุณดึงแบบนี้พี่น้องไม่ได้รับประโยชน์ผมไม่ยอมนะครับ วันศุกร์ถ้าไม่มีวางบนโต๊ะผมให้ตั้ง

กรรมการสอบเลย สวนข้อหามาถามผมผมมีเป็นหางว่าวผมจะรื้อมาให้หมดเลย แล้วก็มาสู้กันไป ส่วนจะอุทธรณ์ตามสบายครับ

ผอ.คลัง - เมื่อเช้าผมเห็นหนังสืออำเภอประโคนชัย ให้เร่งรัดงบประมาณในการดำเนินการก่อหนี้ผูกพันให้เสร็จภายใน ๓๑ มีนาคม ๒๕๖๔ นี้

ประธานสภา - กองคลังมีอะไรเพิ่มเติมไหม

ผอ.คลัง - อยากฝากโครงการทั้งหลายหนังสืออำเภอประโคนชัย ให้ดำเนินการก่อหนี้ผูกพันให้เสร็จภายใน ๓๑ มีนาคม ๒๕๖๔

นายก อบต. - ขอให้ก่อหนี้ผูกพันภายใน ๓๑ มีนาคม ๒๕๖๔ คือต้องทำสัญญาให้เรียบร้อยทุกโครงการ อันนี้ประมาณการมาเอากลับไปคืนด้วยนะครับ อันนี้ใช้ไม่ได้หรอกคุณประมาณการณ์มา ให้ผมทำอะไรไม่ได้หรอก วางอยู่บนโต๊ะ ประมาณการณ์มาวันที่ ๑๓ มีนาคม ๒๕๖๓ ปีที่แล้ว ใช้ไม่ได้หรอกให้ประมาณการมาใหม่ทุกโครงการนะครับ

ผอ.กองการศึกษา - เรียนท่านประธาน สมาชิกสภา กำนันผู้ใหญ่บ้าน กระผมมีเรื่องขอความอนุเคราะห์จากประธานสภานะครับ คือรายการโอนลด โอนเพิ่มนะครับ แล้วก็ตั้งเป็นรายการใหม่ อยู่ในหน้า ๑๓ นะครับ คือในช่วงโควิดงานที่ไม่ได้จัด ก็เลยโอนลดมา โครงการที่ ๑ งานวันเด็กแห่งชาติ จำนวน ๓๐,๐๐๐ บาท โครงการที่ ๒ โครงการฝึกอบรมเด็ก เยาวชน คณะผู้บริหาร ด้านจริยธรรม จำนวน ๖๐,๐๐๐ บาท โครงการที่ ๓ โครงการประเพณีลอยกระทง จำนวน ๕๐,๐๐๐ บาท โครงการที่ ๔ โครงการอุดหนุนเทศกาลข้าวหอม ไม่ได้รับการอุดหนุนในปีนี้ ก็เลยเอามาโอนลด โครงการที่ ๕ โครงการขยายปรับปรุงซ่อมแซมห้องกิจกรรมของศูนย์พัฒนาเด็กเล็ก เงินทั้งหมดรวม ๕ โครงการ จำนวน ๑๙๐,๐๐๐ บาท มาตั้งจ่ายเป็นรายการใหม่ คือ โครงการก่อสร้างหลังคาคลุมทางเดินเท้าศูนย์พัฒนาเด็กเล็กองค์การบริหารส่วนตำบลสี่เหลี่ยม ขนาดกว้าง ๖ เมตร ยาว ๑๗.๕๐ เมตร สูง ๓ เมตร ตามแบบที่เสนอท่านประธานนะครับ ก็ขอความอนุเคราะห์เพราะว่า ในช่วงฤดูฝนจะมี

ปัญหาตรงทางที่ว่าระยะทางที่เดินเข้า จากจุดจอดรถเข้าไปด้านในเวลาฝนตกมาหรือมีแดด ก็เลยอยากทำโครงการนี้ขึ้นมา ก็ขอความอนุเคราะห์ท่านสมาชิกทุกท่านด้วยครับ ขอบคุณครับ

-13-

ผอ.กองการศึกษา - แต่ว่ากีฬาวันแม่ยังอยู่นะครับเผื่อว่าสถานการณ์มันคลี่คลายก็จะจัด

ที่ประชุม - รับทราบ

ประธานสภา - บุคลากรมีอะไรจะพูดคุยไหมครับ

นักทรัพยากรบุคคล - ไม่มีครับ

ประธานสภา - หัวหน้าสำนักปลัด

หัวหน้าสำนักปลัด - ไม่มีครับ

ประธานสภา - สมาชิกหมู่ที่ ๑

สมาชิกหมู่ที่ ๑ - ไม่มีครับ

ประธานสภา - สมาชิกหมู่ที่ ๒

สมาชิกหมู่ที่ ๒ - ไม่มีครับ

ประธานสภา - สมาชิกหมู่ที่ ๓

สมาชิกหมู่ที่ ๓ - อยากให้ก่อหนี้ผู้พันให้แล้วเสร็จภายในเดือนมี่นาคมครับ

ประธานสภา - สมาชิกหมู่ที่ ๔

สมาชิกหมู่ที่ ๔ - ไม่มีครับ

ประธานสภา - สมาชิกหมู่ที่ ๕

สมาชิกหมู่ที่ ๕ - เรื่องพนักงานจ้าง ตำแหน่งพนักงานขับรถดับเพลิง ครับ ไม่มาทำงาน บางครั้งที่เรียกให้ผมมาช่วยขับรถบางครั้งผมก็ไม่ว่างครับ บางทีก็อยากจะช่วยเหมือนกัน แต่ก็อยากให้ผู้ที่ทำหน้าที่ทำหน้าที่ของตนเอง

นายก อบต. - เรื่องนี้นักทรัพยากรบุคคลได้รายงานเป็นหนังสือแล้ว ให้นักทรัพยากรบุคคลชี้แจง

ประธานสภา -เชิญนักนักทรัพยากรบุคคล ครับ

นักทรัพยากรบุคคล - เรียนประธานสภา สมาชิกสภา คณะผู้บริหาร กำนันผู้ใหญ่บ้าน ผู้นำชุมชนและหัวหน้าส่วนราชการทุกท่านครับ สำหรับเรื่องนี้นะครับผมได้ทำบันทึกรายงานเสนอนายกแล้ว แต่ยังหาคณะกรรมการสอบสวนทางวินัยไม่ได้ครับ คือท่านไหนที่พอจะแนะนำให้มาร่วมเป็นกรรมการจะได้ทำหนังสือยืมตัวมาเป็นกรรมการครับ เราไม่สามารถที่จะรายงานออกจากราชการเลยมิได้ต้องมีการสอบสวนทางวินัยก่อนครับ

รองพจนีย์ - กรรมการสอบต้องแต่งตั้งจากไหน

นักทรัพยากรบุคคล - แต่งตั้งจากข้าราชการ พนักงานส่วนท้องถิ่นหรือข้าราชการฝ่ายพลเรือนโดยประธานตำแหน่งระดับไม่ต่ำกว่าหรือเทียบตำแหน่งระดับไม่ต่ำกว่าหรือเทียบได้ไม่ต่ำกว่าผู้ถูกกล่าวกล่าวหาต้องมีนิติกรหรือผู้มีปริญญากฎหมายหรือผ่านการอบรมวินัยหรือประสบการณ์ครับ

ประธานสภา - ให้ปลัดกำกับและควบคุมดูแลเรื่องนี้ด้วยน๊ะครับ

ปลัด - รับทราบค่ะ

นายก อบต. - คำสั่งของนายกให้มาปฏิบัติหน้าที่กองไหนกองรับผิดชอบกองนั้น การสอบมันเรื่องธรรมดา ไม่เกี่ยวว่าอยู่กองช่าง ส่วนกรรมการสอบมันหาคนมาสอบยากมาก

ที่ประชุม - รับทราบ

ประธานสภาฯ - สมาชิกสภาองค์การบริหารส่วนตำบลสี่เหลี่ยมท่านใดจะเพิ่มเติมอะไรอีกหรือไม่

ที่ประชุม - ไม่มี

ประธานสภาฯ - ถ้าไม่มีผมขออนุญาตปิดประชุมแต่เพียงเท่านี้

ที่ประชุม - รับทราบ

-14-

**ปิดการประชุม - เวลา 15.30 นาฬิกา**

 ลงชื่อ *สุวัจนา สุขกมล*  ผู้จดรายงานการประชุม

 (นางสาวสุวัจนา สุขกมล)

 เลขานุการสภาองค์การบริหารส่วนตำบลสี่เหลี่ยม

 ลงชื่อ *สมพร บุญสุข*  ผู้ตรวจรายงานการประชุม

 (นายสมพร บุญสุข)

 ประธานสภาองค์การบริหารส่วนตำบลสี่เหลี่ยม

  **คณะกรรมการตรวจรับรองรายงานการประชุม**

ลงชื่อ *สวน ใจสุข* กรรมการ

(นายสวน ใจสุข)

 สมาชิกสภาองค์การบริหารส่วนตำบลสี่เหลี่ยมหมู่ที่ 3

ลงชื่อ *สมพงษ์ เกาประโคน* กรรมการ

(นายสมพงษ์ เกาประโคน)

 สมาชิกสภาองค์การบริหารส่วนตำบลสี่เหลี่ยมหมู่ที่ 5

ลงชื่อ *วิษณุกร ทองทวี* กรรมการ

(นายวิษณุกร ทองทวี)

 สมาชิกสภาองค์การบริหารส่วนตำบลสี่เหลี่ยมหมู่ที่ 7

เดิม ก่อนแก้ไข 16 เม.ย. 63

 -7-

 **รายละเอียดโครงการจ่ายขาดเงินสะสมที่ขอแก้ไขเปลี่ยนแปลง**

 **โครงการเดิม**

 1. โครงการวางท่อระบายน้ำคอนกรีตเสริมเหล็กพร้อมบ่อพัก หมู่ที่ 3 บ้านโคกเพชร

 พัฒนา ตำบลสี่เหลี่ยม อำเภอประโคนชัย จังหวัดบุรีรัมย์

 งบประมาณ 396,000 บาท(สามแสนเก้าหมื่นหกพันบาทถ้วน)

 เพื่อใช้เป็นค่าใช้จ่ายในการวางท่อระบายน้ำคอนกรีตเสริมเหล็กพร้อมบ่อพัก

 ปริมาณงาน วางท่อระบายน้ำขนาดเส้นผ่าศูนย์กลาง 0.60 เมตร พร้อมบ่อพัก

 ความยาวรวม 210.00 เมตร ความลึกเฉลี่ย 0.80 เมตร เทคอนกรีตความกว้าง

 1.00 เมตร ความยาวรวม 210.00 เมตร หนา 0.15 เมตร จุดดำเนินการบ้านนายชิต พรมประโคน พร้อมป้ายประชาสัมพันธ์และป้ายโครงการรายละเอียดตามแบบองค์การบริหารส่วนตำบลสี่เหลี่ยม

 **โครงการที่ขอแก้ไขเปลี่ยนแปลง**

 1. โครงการวางท่อระบายน้ำคอนกรีตเสริมเหล็กพร้อมบ่อพัก หมู่ที่ 3 บ้านโคกเพชรพัฒนา ตำบลสี่เหลี่ยม อำเภอประโคนชัย จังหวัดบุรีรัมย์

 งบประมาณ 396,000 บาท(สามแสนเก้าหมื่นหกพันบาทถ้วน)

 เพื่อเป็นค่าใช้จ่ายในการวางท่อระบายน้ำคอนกรีตเสริมเหล็กพร้อมบ่อพัก ปริมาณงาน วางท่อขนาดเส้นผ่าศูนย์กลาง 0.40 เมตร พร้อมบ่อพัก ความยาวรวม 223.00 เมตร ลึกเฉลี่ย 0.80 เมตร เทคอนกรีตความกว้าง 1.00 เมตร ความยาวรวม 223.00 เมตร หนา 0.15 เมตร จุดดำเนินการเริ่มจากบ้านนายชิต พรมประโคน ถึงจุดสิ้นสุดโครงการบ้านนายเสวย เย็งประโคน พร้อมป้ายประชาสัมพันธ์และป้ายโครงการ รายละเอียดตามแบบองค์การบริหารส่วนตำบลสี่เหลี่ยมกำหนด (บรรจุในแผนพัฒนาท้องถิ่น พ.ศ. 2561 – 2565 หน้าที่ 56 ข้อที่ 39)

 (บรรจุในแผนพัฒนาสี่ปี พ.ศ. 2561 – 2564 หน้าที่ 116 ข้อที่ 38 เดิม)

 **โครงการเดิม**

 2. โครงการก่อสร้างรางระบายน้ำคอนกรีตเสริมเหล็ก หมู่ที่ 8 บ้านโคกเพชร ตำบลสี่เหลี่ยม อำเภอประโคนชัย จังหวัดบุรีรัมย์

 งบประมาณ 72,000 บาท(เจ็ดหมื่นสองพันบาทถ้วน)

 เพื่อใช้เป็นค่าใช้จ่ายในการก่อสร้างรางระบายน้ำคอนกรีตเสริมเหล็ก รางขนาดความกว้าง 0.60 เมตร ความยาว 23.00 เมตร ความหนา 0.10 เมตร ลึกเฉลี่ย 0.50 เมตร พร้อมฝา จุดดำเนินการจากบ้านนายประเสริฐ พรมประโคน ถึง บ้านนางเทย เรืองรัมย์ รายละเอียดตามแบบองค์การบริหารส่วนตำบลสี่เหลี่ยมกำหนด

 **โครงการที่ขอแก้ไขเปลี่ยนแปลง**

 2. โครงการก่อสร้างรางระบายน้ำคอนกรีตเสริมเหล็ก หมู่ที่ 8 บ้านโคกเพชร ตำบลสี่เหลี่ยม อำเภอประโคนชัย จังหวัดบุรีรัมย์

 งบประมาณ 72,000 บาท(เจ็ดหมื่นสองพันบาทถ้วน)

 เพื่อใช้เป็นค่าใช้จ่ายในการก่อสร้างรางระบายน้ำคอนกรีตเสริมเหล็ก รางขนาดความกว้าง 0.60 เมตร ความยาว 32.00 เมตร ความหนา 0.10 เมตร ลึกเฉลี่ย 0.50 เมตร พร้อมวางท่อระบายน้ำคอนกรีตเสริมเหล็กขนาดเส้นผ่าศูนย์กลาง 0.60